**Δελτίο Τύπου**

**Τετάρτη, 15 Μαΐου 2024**

**Το instacar, επίσημος χορηγός της Euroleague Basketball για το Final Four του Βερολίνου.**

Το instacar, η πλέον δυναμική ελληνική εταιρεία με υπηρεσίες ευέλικτου leasing και πώλησης οχημάτων, ανακοινώνει τη συνεργασία του με την EuroLeague, ως επίσημος χορηγός για το Final Four που θα διεξαχθεί στις 24-26 Μαΐου, με την ταυτόχρονη συμμετοχή του Παναθηναϊκού AKTOR και του Ολυμπιακού.

Το instacar, ως επίσημος χορηγός της Euroleague, θα βρίσκεται στο Βερολίνο σε μια από τις κορυφαίες αθλητικές διοργανώσεις που πραγματοποιούνται στην Ευρώπη. Πρόκειται για μια ιστορική στιγμή για τον ελληνικό αθλητισμό με τις δύο ελληνικές ομάδες να διεκδικούν το τρόπαιο απέναντι στη Ρεάλ Μαδρίτης και την Φενέρμπαχτσε.

Στο πλαίσιο της συνεργασίας της εταιρείας με την EuroLeague, το instacar θα δώσει τη δυνατότητα στους συνδρομητές του αλλά και στους Έλληνες φιλάθλους να διεκδικήσουν, μέσω διαγωνισμών, εισιτήρια για τους ημιτελικούς και τον μεγάλο τελικό του Final Four. Παράλληλα, η ελληνική εταιρεία θα βρίσκεται και στην Uber Arena του Βερολίνου κατά τη διεξαγωγή των αγώνων, με παρουσία στη Fan Zone και προσφορά συλλεκτικών δώρων. Στην αποστολή του instacar στη Γερμανία θα είναι βέβαια και η πορτοκαλί μασκότ, Car Boldie.

“Μια ιστορική στιγμή για τον ελληνικό αθλητισμό, μια σημαντική στιγμή για το instacar η συμμετοχή μας σε μια κορυφαία *αθλητική διοργάνωση, ως επίσημος χορηγός. Είμαστε πολύ χαρούμενοι που η συμμετοχή μας συμπίπτει με το γεγονός ότι οι δύο κορυφαίες ελληνικές ομάδες μπάσκετ ενδέχεται να συναντηθούν στον τελικό της Euroleague. Έχοντας διανύσει μια διαδρομή λίγων ετών από τη δημιουργία μας, δεν μπορεί παρά να μας γεμίζει με ικανοποίηση ότι είμαστε σε θέση να υποστηρίζουμε διοργανώσεις παγκόσμιας εμβέλειας, χάρη στην εμπιστοσύνη των πελατών μας, των επενδυτών μας αλλά και τη συνεχή προσπάθεια των ανθρώπων του instacar’’,* σημείωσε ο Αντώνης Σαμοθράκης, CEO και co-founder του instacar.

Η στήριξη στον αθλητισμό αποτελεί ενεργό μέρος της στρατηγικής του instacar. Η εταιρεία διατηρεί συνεργασίες με την ΚΑΕ Παναθηναϊκός AKTOR, την ΚΑΕ Περιστέρι Bwin και τα ερασιτεχνικά τμήματα της ΑΕΚ, τις οποίες υποστηρίζει χορηγικά και αναπτύσσει κοινές δράσεις για την ενδυνάμωση της εμπειρίας του φιλάθλου.